RO
C 160/38
Jurnalul Oficial al Uniunii Europene
5.5.2023
7.
Părțile sunt de acord că, în cazul în care Trezoreria reziliază acordul, remunerația plătită pentru drepturile de uzufruct minier menționată în secțiunea 7 punctul 1 nu se rambursează. 8.
Trezoreria își rezervă dreptul de a cere compensații în plus față de penalitățile contractuale în termeni generali dacă valoarea prejudiciului suferit de Trezoreria depășește penalitățile contractuale.
Secțiunea 11 1.
Pentru orice corespondență, părțile au furnizat următoarele date de contact: 1) Trezoreria: Ministerstwo Kimatu i Środowiska [Ministerul Climei și Mediului], ul. Wawelska 52/54, 00-922 Varșovia; 2) Deținătorul drepturilor de uzufruct minier: (adresa). 2.
Părțile se oblică să se informeze reciproc în scris și fără întârziere cu privire la orice modificări ale datelor de contact indicate la punctul 1.
Astfel de modificări nu necesită o anexă la acord.
Corespondența trimisă la datele de contact cele mai recente ale unei părți este considerată ca fiind efectiv predată către cealaltă parte. 3.
Fiecare dintre părți poate preda corespondența către cealaltă parte în persoană, prin curier sau prin scrisoare recomandată, utilizând datele de contact cele mai recente ale părții în cauză. 4.
Scrisorile recomandate trimise la adresa cea mai recentă a unei părți și returnate de oficiul poștal sau firma de curierat din cauză că destinatarul nu le-a ridicat la timp se consideră ca fiind efectiv predate după scurgerea termenului de paisprezece zile de la prima încercare de livrare.
Secțiunea 12 1.
Părțile nu pot fi trase la răspundere pentru nerespectarea obligațiilor prevăzute în acord din cauză de forță majoră dacă se poate dovedi că prejudiciul cauzat de forța majoră a avut o influență asupra nerespectării obligațiilor.
„Forță majoră” înseamnă un eveniment extern pe care părțile nu l-au putut prezice sau preveni și care face imposibilă punerea în aplicare a acordului în totalitate sau parțial, în mod permanent sau pentru o anumită perioadă, pe care o parte nu l-ar fi putut contracara prin exercitarea unor măsuri de precauție și care nu a fost rezultatul unor erori sau a unei neglijențe a părții în cauză. 2.
În caz de forță majoră, părțile depun de îndată toate eforturile necesare pentru a conveni asupra măsurilor care trebuie luate.
Secțiunea 13 Deținătorul drepturilor de uzufruct minier poate solicita prelungirea acordului, în întregime sau parțial, iar cererea trebuie depusă în scris, în caz contrar cererea nu este valabilă.
Secțiunea 14 Dacă acordul este reziliat, deținătorul drepturilor de uzufruct minier nu are dreptul să solicite despăgubiri Trezoreriei pentru o creștere a valorii obiectului drepturilor de uzufruct minier.
Secțiunea 15 Orice dispute care decurg din acord se soluționează de instanțele de drept comun care au jurisdicție teritorială asupra sediului Trezoreriei.
Secțiunea 16 Prezentul acord face obiectul legislației Republicii Polone, în special dispozițiilor Legii minelor și geologiei și ale Codului civil.